Den Vest-Sjællandske Avis, 1839-05-17
Bladet Courier forsvarer Dronningens Vægring for at opfylde denne Opfordring, og tager sig meget alvorligt af Sagen, idet det paastaaer, at man har forlangt Afskedigelsen af alle Hofdamerne uden Undtagelse, for derpaa at omgive Dronningen med lutter Hofdamer af Tory-Factionen og gjøre hende til en Fange i hendes eget Palads; ja, det opfordrer endog de Tory-Gentlemens, ved at appellere til deres Loyalitet og Galanterie, til under disse Omstændigheder at samle sig om deres Dronning. – Det Melbournske Whig Ministeriums Afskedigelse giver de forskjellige Partiers Organer Anledning til Betragtninger af meget modsat Natur, imedens det ene Partie jubler, udgyder det andet sig i Jeremiader. Saaledes erindrer Times og de øvrige Tory-Blade, om Eselets Forhold imod den døende Løve i Fablen, med den Forskjel, at her synes det, at den syge Løve igjen vil komme til Kræfter. Hine Blade sætte ikke det gamle Ministerium et venskabeligt Mindemærke, men tilregne det alle mulige Forseelser og Synder De bebreide det, at det var kommen til Roret med Løfter om Sparsommelighed, Fred og Reform, og har indviklet Landet i nye Udgifter og krigerske Udsigter, saa at de Spanske, Vestindiske, Canadiske, Asiatiske Forviklinger, Udsigt til en almindelig Opstand i Jrland og bevæbnede Myriader af Chartister ere deres Efterfølgeres Arvedeel. Ved at omtale de udenlandske Forhold drage de til Felts imod Christinerne og Ludvig Philip, som de istedetfor "Barricade-Konge, kalde Blokade=Konge." De Første bebreide de Blodtørst og Feighed, den Sidste fjendtlig Stemning imod England, yttrende sig i Bestræbelsen for at fortrænge det fra Oceanets store Vei og formindske dets Handel. – De radicale og halvt radicale Blade synes ikke meget bedrøvede over det Melbournske Ministeriums Skjebne, som O'Connell paa det Alvorligste antager sig. Han opfordrer i en Skrivelse sine Landsmænd til de overordentligst Anstrengelser og Folkeforsamlinger, advarer imod Rolighedens Forstyrrelse, behagelig for Orangisterne, og anbefaler især Hengivenhed for den elskværdige og ophøiede Person, som bærer disse Rigers Krone. - Chartisternes Færd vækker Bekymring i hele Landet; Lord Russell har bemyndiget flere Grevskabers Lord Lieutenants til i Tilfælde af Uroligheder at modtage flere Jndvaaneres Tilbud at danne Foreninger, for at beskytte Liv og Eiendom. Dog ere Chartisterne hidtil, hvor de have viist sig aabenbart og i Masse blevne adspredte. – Storfyrst Thronfølgeren har bivaanet en stor Soiree hos Hertugen af Cambring- og en Diner hos Lord Palmerston. Ved at besøge Hovedstadens Seeværdigheder kom han ogsaa til et Gjeldsfængsel, hvis Beboere han befriede ved at betale deres Gield, til vedkommende Debitorers og Ereditorers store Fryd. – Ovenfor er Muligheden af at Lord Melbourne atter vil komme i Spidsen for Regjeringen, berørt, senere Efterretninger bekræfte dette saaledes, at det nye Ministerium kun vil blive en Modification af det gamle, Lord John Russell vil neppe træde ind igjen. – Efterretninger fra Bombay af 25de Marts lyde gunstigt. Sir Cotton var med 2 Jnfanterie Brigader, en Cavallerie-Brigade og et Artillerie-Detaschement den 23de Febr. brudt op fra Schikarpur til Bolans Passe, hvorhen SchalSudscha skulde have fulgt ham først i Marts. SiKeane med sin Afdeling var den 24de Febr. rykket frem til Larkona imellem Schikarpur og Hyderabad og havde i Sinde at besætte Dodur ved Foden af Balau-Bjergene. Høvdingerne i Sind havde underkastet sig. Lieutenant Pottinger befandt sig atter i god Forstaaelse med Fyrst Kammeran af Herat.